astralplan
Store norske leksikon,Religion og filosofi,Religioner og livssyn,Nyreligiøsitet,Moderne okkultisme
Astralplan er ifølge teosofien og antroposofien det subjektive bevissthetsplanet som et astrallegeme befinner seg på. Astralplanet er det sjette av i alt sju bevissthetsplan som virkeligheten består av, og regnes som det planet som ligger nærmest over det fysiske.
Astralplanet utgjør etter denne forståelsen menneskehetens kollektive ubevissthet, det vil si summen av menneskehetens følelser, begjær, ønsker og behov. Alt det menneskeheten har følt og forestilt seg skal eksistere på astralplanet som astrale bilder og svingninger som igjen påvirker menneskers individuelle følelsesliv. En sjel som forlater det fysiske legemet i dødsprosessen, mener man da trekker seg først tilbake til astralplanet. Det er også her mennesket, ifølge denne overbevisningen, oppholder seg under søvnen. Les mer i Store norske leksikon astrallegeme antroposofi teosofi spiritisme